Lisaks templite  kassimuumiatele on Egiptuses avastatud ka spetsiaalseid kassikalmistuid, kust on leitud sadu tuhandeid palsameeritud kasse, kes on maetud puust, pronksist või isegi kullast kirstudes. Tänu sellisele kassimuumiate kogusele tekkis ühel 19. sajandi Briti kaupmehel idee viia terve laevatäis kassimuumiaid Inglismaale ning müüa need seal väetiseks. Õnneks sattus suur osa tollest laadungist teadlaste kätte, mistõttu Inglismaa muuseumides säilitatakse suurt hulka kassimuumiaid.